《秋雨叹》
宋代·连文凤

秋雨何纷纷，百草冻欲烂。
瞳曨不见日，黤犹未旦。
烟云杂澒洞，霄壤雨漫漶。
阡陌何由分，泾渭不复判。
怒触老木摧，响急猛兽散。
平陆鱼鳖飞，行客鸟鼠窜。
田禾藜莠兴，斗米衾裯换。
书生破茅屋，展转长夜半。
此时苍生忧，谁知几百万。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。